cyanic-selkie/wikianc huggingface dataset:
Objektivismi (Rand)
Politiikka: yksilönvapaudet ja markkinatalous
Peikoff tuomitsee poliittisiin ideologioihin liittyvän mystiikan, koska se ei perustu rationaalisuuteen. Peikoffin mukaan kollektivismi on ollut syy esimerkiksi natsi-Saksan kaltaisen diktatuurin nousuun. Kollektivismissa yhteisö, rotu tai muu yksikkö asetetaan arvon standardiksi, mikä mahdollistaa yksilönvapauksien loukkaamisen. Peikoffin mukaan kolme suurta filosofia nousee syypääksi tässä kehityksessa: Platon, Kant ja Hegel. Peikoffin mukaan vastalääke kollektivismiin on Aristoteles.
Rand piti vääränä, että keskenään ristiriitaisia ajatuksia niputetaan yhteen ("package-dealing") ja nämä epärationaalisesti muodostetut ideologiat riitelevät keskenään, kuka on oikeassa. Tästä johtuen Rand piti harmillisena, että kapitalismi-sosialismi -kahtiajako on muuttunut epäselväksi konservatismi-liberalismi -kahtiajaoksi, koska sanojen merkitystä voidaan venyttää loputtomiin. Ayn Rand myös kritisoi ihmisiä tulemasta politiikkaan ilman hyvin perusteltua taustafilosofiaa, koska muutoin edessä on ainoastaan loputtomat määrät "ristiriitaisuuksia, pinnallisuutta ja hyödyttömyyttä".
Aaro Salo
Politiikkaan
Vuonna 1907 Salo valittiin kansanedustajaksi Suomen ensimmäisissä yksikamarisen eduskunnan vaaleissa. Hän jätti eduskunnan vuonna 1914 muihin kiireisiinsä ja terveydentilaansa vedoten. Salo oli myös jäsenenä Iisalmen kaupunginvaltuustossa 1905-1911 sekä kaupungin rahatoimikamarissa 1912-1915. Vuosina 1915–1917 hän oli Kuopiossa ilmestyneen Savon Työmiehen vastaava toimittaja. Salo valittiin jälleen kansanedustajaksi vuoden 1917 vaaleissa.
Antti Mäkilä
Seuraura
Mäkilä on Porin Ässien kasvatti. Hän voitti B-nuorten SM-hopeaa vuonna 2006 ja A-nuorten SM-hopeaa vuonna 2008. Mäkilä oli kaudella 2007–2008 Ässien A-nuorten toiseksi paras pistemies Mika Niemen jälkeen tehoilla 10+28. Kaudella 2008–2009 hän teki joukkueessa 25 runkosarjaottelussa 35 tehopistettä ja voitti Ässien sisäisen piste- ja syöttöpörssin kevään 2009 pudotuspeleissä tehoilla 3+12=15. Mäkilä voitti myös koko pudotuspelien syöttöpörssin ja sijoittui pistepörssissä toiseksi Bluesin Sami Blomqvistin jälkeen. Hän debytoi kauden aikana myös SM-liigassa, jossa Mäkilä sai tililleen 14 runkosarja- ja kolme karsintasarjaottelua tehden niissä yhden syöttöpisteen. Hän pelasi ensimmäisen SM-liigaottelunsa 25. syyskuuta 2008 vieraissa Pelicansia vastaan. Mäkilä pelasi miesten pelejä myös kahden Mestis-ottelun verran alle 20-vuotiaiden maajoukkueessa.
Kausi 2009–2010 oli Mäkilälle varsinainen tulokaskausi SM-liigassa ja se toi hänelle 48 runkosarjaottelussa tehot 2+4=6. Mäkilän liigauran avausmaali syntyi 8. lokakuuta 2009 Pelicansia vastaan. Hän vahvisti kauden aikana myös seitsemän runkosarja- ja yhden playoff-ottelun verran Ässien A-nuoria. Joulukuussa 2009 Mäkilä teki Ässien kanssa kaksivuotisen jatkosopimuksen. Kaudella 2010–2011 hänet komennettiin useaan otteeseen katsomoon ja Mäkilä pelasi kauden aikana SM-liigassa vain 28 runkosarja- ja kaksi playoff-ottelua. Kaudella 2011–2012 Mäkilä paransi otteitaan ja teki SM-liigan yhden kauden piste-ennätyksensä tehoilla 3+7=10, mutta häneltä jäi kuitenkin tekemättä läpimurto liigaan.
Washington-monumentti
Washington-monumentti on Yhdysvaltain ensimmäisen presidentin George Washingtonin mukaan nimetty suuri obeliski Washington D.C.:ssä lähellä National Mallin länsipäätä. Obeliskin suunnitteli arkkitehti Robert Mills 1840-luvulla. Päätös monumentin rakentamisesta tehtiin jo vuonna 1783, mutta sen rakentaminen aloitettiin vasta vuonna 1848. Sisällissodan ja projektin talousvaikeuksien vuoksi monumentti saatiin lopulta valmiiksi 6. joulukuuta 1884. Virallisesti se avattiin vasta vuonna 1888. Monumentin kokonaismassa on noin 90 000 tonnia ja sen sivun pituus juurella on 16,764 metriä. 169,294 metriä korkea monumentti on edelleen maailman korkein kivirakennelma. Valmistuttuaan se oli muutaman vuoden ajan myös maailman korkein rakennus, kunnes Eiffelin torni valmistui vuonna 1889. Monumentti on Washington DC:n korkein rakennus. Vuodesta 1910 voimassa ollut laki kieltää yli 39,6 metrin korkuisten rakennusten rakentamisen kaupunkiin, muutamaa poikkeusta lukuun ottamatta.
Aurantiporus
Lajit
Aiemmin Aurantiporus sisälsi myös kolme Suomessa tavattavaa lajia, mutta Index Fungorumissa ne on sittemmin siirretty muihin sukuihin:
Tapani Klöf
Tapani Klöf syntyi maaliskuussa 1916 Ikaalisissa. Hänen vanhempansa olivat liikkeenharjoittaja Toivo Daniel Klöf ja Tyyne Maria o.s. Salmio. Klöf toimi Messukylän suojeluskunnassa vuosina 1932-1935 ja kirjoitti ylioppilaaksi Tampereen Klassillisesta Lyseosta vuonna 1935 ja suoritti sen jälkeen varusmiespalveluksensa Kenttätykistörykmentti 3:ssa suorittaen myös Reserviupseerikoulun. Varusmiespalveluksen jälkeen Klöf jatkoi Kadettikouluun ja valmistui 21. kadettikurssilta 1939. Täämn jälkeen hän toimi KTR3:ssa nuorempana upseerina (vänrikkinä). Talvisodan sytyttyä hän toimi Kenttätykistörykmentti 12:ssa patterin päällikkönä Kollaalla ja Uomaalla. Välirauhan aikana hän toimi patterin päällikkönä RUK:ssa vuosina 1939–1941. Jatkosodassa 1941-1944 hän toimi KTR4:n patteristoupseerina Syvärillä, Kannaksella ja Tornion rintamalla. Lapin sodassa 1945 hän toimi KTR1:n patterinpäällikkönä Kilpisjärvellä.
Upseerin uransa ohessa Klöf kuului Upseeriliiton Helsingin osaston hallitukseen 1952, Kenttätykistön säätiön hallitukseen 1960–1973. Hän oli Suomen Sotatieteellisen seuran selostaja 1954–1958 ja yleissotatieteellisen jaoston arvostelulautakunnan jäsen 1962-1975.
V. J. Kostiainen
Vilhelm Johan Kostiainen (1. toukokuuta 1889 Sulkava – 22. huhtikuuta 1968 Hämeenlinna) oli suomalainen urheiluvaikuttaja, joka toimi Työväen Urheiluliiton ensimmäisenä pääsihteerinä ja oli 1920- ja 1930-luvuilla työväenliikkeen sosialististen kasvatusihanteiden tärkein puolestapuhuja Suomessa.
Hannu Helin
Tuotantoa
Runoja koti- ja ulkomaisissa antologioissa ja kokoomateoksissa.
Paksusuolen syöpä
Muut riskitekijät
Valtaosa syöpätapauksista on seurausta elintapoihin liittyvistä riskitekijöistä. Viikoittain yli kahdeksan alkoholiannosta juovilla on 2,5-kertainen riski saada suolisyöpä tai sen esiaste. Naisilla, joiden painoindeksi on yli 30, esiintyy lähes kaksi kertaa enemmän suolistosyöpiä.
Paksusuolen syövän esiintyminen on myös sitä yleisempää, mitä korkeampi elintaso alueella on. Kaikki suolistosyövät ovat yleisempiä ylemmissä sosiaaliryhmissä kuten suurituloisilla ja korkeasti koulutetuilla. Tämä saattaa johtua siitä, että he juovat alkoholia enemmän tai humalahakuisemmin ja syövät erilaista ravintoa kuin pienituloiset ja vähemmän koulutetut. Ylempiin sosiaaliryhmiin kuuluvat ihmiset nauttivat esimerkiksi enemmän kuitua.
Ekologinen lokero
Merkitys
Lajin ekologinen lokero vaikuttaa myös muihin lajeihin. Lajit kilpailevat sitä rajummin, mitä enemmän niiden ekologiset lokerot menevät päällekkäin. Ekologisen lokeron käsitettä käytetäänkin paljon lajien välisten kilpailutilanteiden tarkasteluun. Kilpailutilanteessa ekologinen lokero yleensä kutistuu toteutuneeksi lokeroksi. Esimerkiksi talvella parveksi lyöttäytyvät tiaiset ruokailevat puun eri osissa, vaikka tiaislajit kesällä käyttäisivätkin samoja puun osia. Yleensä ekologinen lokero palautuu normaalikokoonsa kilpailun vähetessä (kesällä tiaiset ruokailevat suuremmilla alueilla puuta), mutta mikäli kilpailu jatkuu pitkään, voi ekologinen lokero muuttua pysyvästi. Luonnonlakina pidetään sitä, että kaksi lajia, joiden ekologiset lokerot ovat samat, eivät voi asuttaa samaa aluetta pitkään.
Scary Movie 2
Tarina
Vuosi ensimmäisen Scary Movie -elokuvan tapahtumien jälkeen Cindy, Shorty, Ray ja Brenda ovat collegessa ja yrittävät unohtaa edellisen halloweenin tapahtumat. Se ei ole kuitenkaan aivan helppoa, sillä professori Oldman ja hänen pyörätuolilla liikkuva rampa apurinsa Dwight raahaavat koko konkkaronkan tekemään unitutkimusta vanhaan kartanoon, jossa kummittelee.
Rikos & Rakkaus
Rikos & Rakkaus on suomalainen Pekka Milonoffin ohjaama ja käsikirjoittama humoristinen rikoselokuva vuodelta 1999. Se perustuu Jari Tervon romaaniin Pyhiesi yhteyteen.
Paksusuolen syöpä
Paksusuolen syövän seulonta
Paksusuolen syövän kehittyminen kestää tyypillisesti useita vuosia ja hoidon onnistumismahdollisuudet ovat sitä paremmat mitä varhaisemmassa vaiheessa syöpä todetaan. Siksi useissa maissa asiantuntijat suosittelevat kohonneen riskin piiriin kuuluvien ihmisryhmien seulontatutkimuksia paksusuolen syöpien varhaiseksi löytämiseksi. Suomessa suolistosyöpien seulonnat aloitettiin kokeiluna vuonna 2004 ja seulontoja laajennettiin yhteensä noin 150 kuntaan vuonna 2005. Seulonnassa 60–68-vuotiaat tutkimushenkilöt toimittavat tutkittavaksi kolmena peräkkäisenä ulostuskertana kotioloissa ottamansa ulostenäytteet, ja mikäli näytteistä löytyy piilevää verta, henkilö kutsutaan suoliston tähystykseen oman kuntansa järjestämän terveyspalvelun kautta. Seulonnan valtakunnallinen vastuukeskus on Pirkanmaan syöpäyhdistys ry.
Jamie Dornan
Jamie Dornan (s. 1. toukokuuta 1982 Belfast, Pohjois-Irlanti) on pohjoisirlantilainen näyttelijä, malli ja muusikko. Hänet tunnetaan parhaiten roolistaan Christian Greynä kolmiosaisessa elokuvasarjassa Fifty Shades of Grey, Fifty Shades Darker ja Fifty Shades Freed. Lisäksi hänet tunnetaan rooleistaan elokuvassa Marie Antoinette ja televisiosarjoissa Olipa kerran ja The Fall.
Bartolomeuksen evankeliumi
Historia
Kirjoitus on kirjoitettu noin vuonna 200. Se tunnetaan vain Hieronymuksen ja muiden varhaisten lähteiden maininnoista. Hieronymus mainitsee sen johdannossaan Matteuksen evankeliumin kommentaariinsa, mahdollisesti tukeutuen Origeneeseen. Sen lisäksi se mainitaan paavi Gelasius I:n harhaoppisia teoksia luettelevassa Decretum Gelasianumissa, Pseudo-Dionysioksella sekä Hierotheuksen kirjassa.
Knut Nordahl
Nordahlin veljet Bertil ja Gunnar olivat myös jalkapalloilijoita.
Kilchberg (Zürich)
Muuta
Thomas Mannin sukuhauta sijaitsee Kilchbergin reformoidun kirkon hautausmaalla.
Annalan huvila
Waseniusten aika
Silloin paikalla oli huvilaelämää, suuret viljelykset, puutarha-elementit, kartano ja ulkorakennukset. Silloin alue oli vielä aivan maaseutua. Helsingin kaupunki vuokrasi tilan Waseniukselle, sillä hänen tehtävänään oli kaunistaa Helsingin itäistä kulkutietä. Hämeentien varrella olevat vanhat puut ovat Waseniuksen jäljiltä. Tilaa kutsutaan tänäkin päivänä virheellisesti Annalan kartanoksi, vaikka kyseessä oli Waseniusten loma-asunto, ei kartano.
Peter Harrison
upright|pienoiskuva|Peter Harrison vuonna 2010.
HMS A.1
Valmistus
Alus tilattiin Vickers, Sons & Maximilta Barrow-in-Furnessista. Alus laskettiin vesille 19. helmikuuta 1902 ja otettiin palvelukseen 9. heinäkuuta.
Jaakko Hillo
pienoiskuva|Jaakko Hillo Aero Oy:n Convair-matkustaja­koneen portailla Pariisissa vuonna 1954. Jaakko Juho Hillo (9. heinäkuuta 1921 Helsinki – 22. helmikuuta 2019 Helsinki) oli suomalainen lentäjä, joka toimi jatkosodan aikana hävittäjälentäjänä muun muassa Aunuksen Karjalassa. Hillo sai sodan aikana kahdeksan ilmavoittoa, eli häntä kutsutaan hävittäjä-ässäksi. Rauhan tultua hän erosi vakinaisesta palveluksesta vuonna 1946 ja työskenteli sen jälkeen Finnairin palveluksessa lentokapteenina. Hillo jäi eläkkeelle vuonna 1973. Hän asui Helsingin Kaskisaaressa.
Morten Thrane Brünnich
Palattuaan matkaltaan hän otti vastaan luonnonhistorian ja -talouden lehtorin viran Kööpenhaminan yliopistossa. Tänne hän perusti luonnonhistoriallisen museon ja kirjoitti oppikirjan Zoologiae fundamenta.
Ajax (Ontario)
Ajax on 90 167 asukkaan (2006) kaupunki Ontarion provinssin eteläosassa Kanadassa. kaupunki sijaitsee niin sanotun Kultaisen hevosenkengän alueella, joka on tiheästi asuttua ja teollistunutta urbaania aluetta.
Historia
Kaupunki sai alkunsa ennen toista maailmansotaa kun Defence Industries Limited (D.I.L.) vuonna 1941 rakensi alueelle tehtaan valmistamaan ammusten hylsyjä. Kaupunki muodostui rakennetun tehtaan ympärille. Vuoteen 1945 mennessä tehtaasta oli valmistunut 40 miljoonaa hylsyä, tehdas työllisti parhaimmillaan 9 000 henkeä. tehtaanjohto rakennutti myös oman vesilaitoksen, jätteenpuhdistuslaitoksen, koulun 600:lle oppilaalle, 50 km rautatietä ja 50 km yleisiä teitä. Tehdas työllisti työntekijöitä jotka saapuivat Ajaxiin ympäri maata.
Jaakko Jäväjä
Jaakko Jäväjän vanhemmat olivat talollinen Juho Jaakko Jaakonpoika Jäväjä (aik. Säätelä) ja Priita Kaisa Eliaksentytär Jäväjä. Hän asui perheineen vuoteen 1896 saakka Kannuksessa Jäväjän talossa ja sen jälkeen Pylvään talossa Haapajärven Oksalan kylässä.
Merisuon rautatie
Monta tonnia painavien panssariestekivien kuljetus Merisuon asemalta linjaan oli mahdollista vain rautateitse. Merisuolle ne tuotiin myös rautateitse. Niihin kuljetuksiin käytettiin sotasaaliskalustoa.
John Edward Williams
Elämänvaiheita
Sodan loputtua Williams aloitti opintonsa uudelleen, Denverissä, Coloradossa. Hän valmistui Denverin yliopistosta vuonna 1950. Opiskeluaikanaan hän julkaisi myös ensimmäiset teoksensa esikoisromaanin Nothing But the Night vuonna 1948 ja runokokoelman The Broken Lanscape vuonna 1949.
Vuonna 1965 Williams julkaisi sekä Missourin yliopiston englannin professorista kirjoittamansa romaanin Stoner että runokokoelman The Necessary Lie. Vuonna 1972 ilmestyi Williamsin viimeinen valmiiksi saama romaani Augustus. Romaani palkittiin vuonna 1973 National Book Award for Fiction -palkinnolla. Palkinnon Williams joutui tosin jakamaan John Barthin kanssa.
Teoksista
Esikoisteoksestaan, Nothing But the Night, joka ilmestyi vuonna 1948 ja kertoi mielenterveysongelmista kärsivästä keikarista, Williams sanoutui myöhemmin irti. Teoksen ensimmäisen version hän oli kirjoittanut jo palvellessaan armeijassa.
Glosholmin majakka
Tuhoaminen talvisodan yhteydessä
Talvisodan aikana Glosholmin majakkatorni määrättiin tuhottavaksi, sillä sen katsottiin opastavan pommituslennoilla olleita vihollisen lentokoneita. Tämän johdosta majakkatorni räjäytettiin 14. maaliskuuta 1940. Talvisota oli päättynyt jo edellisenä päivänä, mutta tieto siitä ei ehtinyt Gloshomiin ennen räjäytystä. Tornista jäi jäljelle vain noin viiden metrin korkuinen alaosa, joka jatkosodan aikana muutettiin tulenjohtoasemaksi.
Belgian vaalit
Parlamenttivaalit
Teoreettisesti katsoen kunkin parlamenttiin valitun puolueen tulee saada osakseen vähintään 5 % annetuista äänistä, jotta se saa edustajansa valituksi. Teoreettinen malli voi olla käytössä vain Antwerpenin ja Itäisen Flanderin vaalipiireissä, sillä muissa vaalipiireissä valituksi tuleminen edellyttää huomattavasti suurempaa äänimäärää kuin 5 %. Malli ei koske Bryssel-Hal-Vilvorden vaalipiiriä.
Taras
Taras oli Suur-Kreikan merkittävimpiä kreikkalaisia siirtokuntia ja tärkeä satama- ja kauppapaikka. Se perustettiin 700-luvun eaa. lopulla ja kukoisti aina siihen saakka, kun Rooma valtasi sen vuonna 272 eaa. Kaupunki oli olemassa myös roomalaiskaudella, jolloin se tunnettiin Tarentumin nimellä.
Klassinen kausi
Taras otti nyt johtoaseman taistelussa lukaaneja vastaan. Se joutui kuitenkin pyytämään apua Spartan kuninkaalta Arkhidamokselta. Tämä toi Italiaan suuren armeijan vuonna 346 eaa. ja soti siellä useita vuosia. Hän koki tappion ja kaatui taistelussa, ilmeisesti lukaanien ja messapien yhtynyttä armeijaa vastaan, Mandurian lähellä vuonna 338 eaa.
Roomalainen kausi
Rooman sisällissotien aikaan Tarentum toimi vuorollaan Octavianuksen, Antoniuksen ja Sextus Pompeiuksen laivastotukikohtana. Myös keisarikaudella kaupunki oli edelleen Italian tärkeimpiä satamia, vaikkakin alkoi jäädä Brundisiumin varjoon.
Julie Coin
2009
Brisbanen turnauksessa Coin hävisi Amélie Mauresmolle toisella kierroksella. Naiset pelasivat noin 3 tuntia, ja Mauresmo voitti ottelun 5–7, 6–2, 7–6(11). Coin voitti Elena Vesninan 6–4, 4–6, 6–1 ensimmäisellä kierroksella Australian avoimissa.
Franka Magali
Franka Magali (s. 24. tammikuuta 1990 Lyon, Rhône, Ranska) on Kongon demokraattista tasavaltaa edustava pikajuoksija. Hän kilpaili naisten 100 metrin juoksussa vuoden 2008 kesäolympialaisissa Pekingissä. Hän kuitenkin putosi ensimmäisellä kierroksella jäätyään erässään kahdeksannelle sijalle ajalla 12,57.
Täydelliset naiset
Kuvaus
Yhden jakson kuvaamiseen kuluu tavallisesti viisitoista päivää, joista kolme kuvataan Universalin studioiden ulkopuolella ja loput 12 studioilla. Wisteria Lane on pääkatu, joka sijaitsee studioiden takana, ja siellä on kuvattu muitakin sarjoja vuosien mittaan. Kaikki ovat sekä sisä- että ulkopuolelta samanlaisia kuin sarjassa. Jotakin taloa saatetaan käyttää vain ulkopuolelta kuvattaessa ja jonkin toisen sisälavastus sijoittuu itse sarjassa toiseen taloon. Youngin perheen talon sisäkohtaukset on kuvattu studiossa. Breen talossa ei ole varsinaisia lavasteita vaan siellä on pelkästään tuotantoryhmän taukotilat. Pilottijakson lopussa näytetään Susanin menevän Edien takapihalle, mutta myöhemmin paikkaa käytettiin vain Breen takapihana, sillä kuvausryhmällä ei ollut tuolloin varaa toiseen lavasteeseen. Lavasteet muuttuivat pilottijakson jälkeen myös muilla tavoin: Susanin kodin portaat nousevat siinä toiseen suuntaan kuin myöhemmissä jaksoissa. Budjetin kasvettua Breen koti laajeni usean huoneen yhdistelmäksi, jossa pystyi kuvaamaan hahmoa liikkumassa huoneesta toiseen, kun ensimmäisessä jaksossa kuvattiin vain yhtä huonetta kerrallaan. Toisella kaudella Gabriellen talon lavasteita laajennettiin ja sinne ilmestyi keittiö.
Seitsemäs kausi
Gabrielle tapaa biologisen tyttärensä Gracen ja tämän perheen, mutta joutuu pian hyvästelemään tämän heidän ollessa laittomia maahanmuuttajia. Kun Keith saa kuulla olevansa isä, päättävät hän ja Bree erota, jotta Keith voisi muuttaa lähemmäksi poikaansa. Susanin työ viihdesivustolla päättyy, kun Mike saa tietää siitä. Paulin suunnitelma ostaa suuri määrä Wisteria Lanen asunnoista pahamaineisille vankilatuttavilleen epäonnistuu ja johtaa valtavaan ja väkivaltaiseen katumellakkaan, jossa Susan haavoittuu ja menettää munuaisensa. Hänen terveytensä vaarantuu ja hän joutuu käymään hoidoissa sairaalassa odottaessaan munuaissiirtoa. Paul saa tietää totuuden Bethistä, minkä seurauksena niin hän kuin Feliciakin hylkäävät naisen. Saatuaan kuulla olevansa sopiva luovuttaja Susanille, murtunut Beth ampuu itsensä ja kiitollinen Susan saa munuaisen. Tom ottaa vastaan tuottoisan työtarjouksen, mikä raastaa hänen ja Lynetten välejä. Felicia vapautuu vankilasta ja muuttaa naapurustoon aikeinaan kostaa Paulille.
Menestystä, ylistystä ja kritiikkiä
Kauden menestyksen vuoksi seuraavalle tuotantokaudelle asetettiin suuria odotuksia. Ensimmäiset jaksot eivät kuitenkaan nousseet kriitikoiden suosioon. Entertainment Weeklyn Michael Slezak kehui Lynetten osuuksia, mutta sanoi menettäneensä mielenkiintonsa Susanin hahmoa kohtaan heikentyneen käsikirjoituksen vuoksi. Henry Goldblatt kehui näyttelijäsuorituksia mutta kritisoi käsikirjoitusta kokonaisuudessaan ja erityisesti sitä, että naisten tarinat eivät kietoutuneet loogisesti yhteen kuten ensimmäisellä kaudella. Neljänteen jaksoon mennessä päähenkilöt olivat hänen mukaansa viettäneet yhteensä 135 sekuntia yhdessä televisioruudulla. USA Todayn Robert Bianco ei pitänyt Alfre Woodardin hahmoa onnistuneena lisäyksenä sarjaan, sillä tämä oli hänen mielestään liian eristäytynyt muista naisista. Hän arveli, että syy heikkoon tasoon johtuisi Marc Cherryn poissaolosta. Cherryn vastaus kritiikkiin oli, että sarja ei voi olla loistava koko aikaa ja että kirjoittajat yrittävät uusia juttuja, joista jotkut toimivat ja jotkut eivät. Hän sanoi myös olevansa edelleen aktiivisesti mukana kirjoitusprosessissa. Heikoista arvosteluista huolimatta katsojat eivät jättäneet sarjaa ja se olikin katsojatilastoissa sijalla neljä kauden päätyttyä.
Pathogenic Ocular Dissonance
Yleiskatsaus
Sanoitukset vietiin Psychosurgerystä astetta eteenpäin, eivätkä monet niitä välttämättä ymmärrä ilman sanakirjan apua: sanoituksissa käytetään hyvin erikoisia lääketieteellisiä termejä, ihmisen syndroomia ja tiloja kuvaannollisesti. Albumin nimi viittaa värisokeus-puutostilaan. Kappale "Gelatinous Tubercles of Purulent Ossification" taas kertoo nikotiiniaddiktiosta ja siitä seuranneesta kurkunpään rappeutumisesta. Eräät kappaleen ääninäytteet on tuotettu Western Electic 5000 -puhesyntetisaattorilla.
Brasilian lentopallon Superliiga
Muuta
Superliigan joukkueet eivät pelaa mitään muuta sarjaa kuin omaa sisäistä sarjaansa. Sarjaa pidetään yhtenä maailman parhaimmista vaikka se ei olekaan Euroopassa.
Eksa
Eksa otettiin käyttöön 1975. Etuliitteen nimi on peräisin kreikankielisestä lukusanasta heks, 'kuusi': eksan kerroin on yhtä kuin 10006.
Temppeliaukion kirkko
Matkailukohde
Vuonna 2018 Temppeliaukion kirkossa kävi 850 000 matkailijaa. Kävijämääränsä perusteella se on Suomen suosituin arkkitehtuurinähtävyys ja Helsingin kolmanneksi suosituin matkailunähtävyys Linnanmäen ja Suomenlinnan jälkeen. Kirkossa vierailee kesäisin jopa 10 000 ihmistä päivittäin. Kävijöistä iso osa on risteilyturisteja ja aasialaisia ryhmämatkailijoita. Temppeliaukion kirkkoon on ollut kolmen euron suuruinen pääsymaksu vuodesta 2017 alkaen, ja vuonna 2018 turistit toivat seurakunnalle 1 643 000 euron pääsylipputulot.
The Family That Plays Together
Kappaleet
Laulujen oikeudenomistaja ja julkaisija on Hollenbeck Music Co. BMI.
Iška
Iška erottaa yhdessä Iškan rotkon kanssa Ala-Karniolan Sisä-Karniolasta. Iška Vasin ja Strahomerin välinen osa joesta katosi maan alle vuoden 2010 tulvissa, 20. syyskuuta 2010.
Rally Trophy
thumb|Kuvakaappaus pelin demosta. Rally Trophy (alun perin Historic Rally Trophy) on suomalaisen Bugbear Entertainmentin kehittämä ja JoWoodin julkaisema ralliaiheinen ajopeli. Peli on julkaistu vuonna Windowsille.
Olof Lindeman
thumb|right|250px|Lindeman (kesk.) vierailulla Ruotsissa vuonna 1970 Carl Olof Lindeman (4. syyskuuta 1911 Helsinki – 26. lokakuuta 1990 Turku) oli suomalainen ratsuväkitaustainen upseeri ja kenraaliluutnantti, joka toimi erityisesti useissa sotilaallisen aluehallinnon tehtävissä. Hän toimi myös marsalkka C. G. E. Mannerheimin viimeisenä adjutanttina tämän eläkevuosina 1946–1951.
Tsetta
Tsetta (tunnus Z) on SI-järjestelmän kerrannaisyksikön etuliite, joka tarkoittaa tuhattriljoonakertaista (1021). Esimerkiksi tsettametri (Zm) on tuhat triljoonaa metriä.
Lapinlahden kunnalliskodin tulipalo
Silloisen sosiaaliministeriön palon jälkeen tekemässä selvityksessä todettiin, että Suomessa toimi vielä noin 60 vanhainkodin mielisairasosastoa pääosin Lapinlahden kaltaisissa vanhanaikaisissa ja huonokuntoisissa puurakennuksissa. Paikallinen sosiaalihuollon piiritarkastaja sanoi omassa lausunnossaan todenneensa Lapinlahden vanhainkodin mielisairasosaston käyttötarkoitukseensa sopimattomaksi jo vuosia aiemmin.
Kunnalliskodin palon uhreille on pystytetty muistomerkki Lapinlahden vanhalle hautausmaalle. Muistomerkin yhteydessä oleva patsas on kopio Eemil Halosen vuonna 1934 Helsingin Hietaniemen hautausmaalle tekemästä Ernst Nevanlinnan hautamuistomerkistä.
Robert Lewandowski
Bayern München (2014–2022)
Joulukuussa 2017 Lewandowski nousi Bundesliigan kaikkien aikojen maalintekijätilastossa kymmenennelle sijalle 166 liigamaalillaan.
Maajoukkueura
Hän ylsi David Healyn EM-karsintojen maaliennätyksen tasolle ja oli EM-kisojen 2016 karsintojen maalikuningas 13 maalilla. Hänestä tuli karsintojen paras pelaaja. EM-kilpailuissa 2016 hän pelasi Puolan kaikki viisi ottelua ja teki maalin Portugali-ottelussa. Hän oli Euroopan MM-karsintojen 2018 paras maalintekijä 16 maalillaan. MM-kilpailuissa 2018 hän pelasi Puolan kolme ottelua ilman maaleja.
Klaus Zähringer
Klaus Zähringer (s. 17. lokakuuta 1939 Kaliningrad) on Saksaa ja Länsi-Saksaa edustanut entinen ampuja. Hän kilpaili kolmissa perättäisissä kesäolympialaisissa vuosina 1960–1968. Kesäolympialaisissa 1960 Roomassa hän sai 50 metrin pienoiskiväärin asentokilpailussa pronssia pistemäärällä 1139.
Suomen Kuvanveistäjäliitto
Liiton historiaa
Tärkein yksittäinen syy perustamiselle oli itsenäisen aseman korostaminen taidemaalareihin nähden. Kuvanveistäjien mielestä veistotaide jäi tuolloin julkisissa näyttelyissä lapsipuolen asemaan. Nähtiin että niin kauan kuin kuvanveisto jäi näyttelyissä paitsioon, ei myöskään taideyleisö voinut muodostaa taiteenlajista kunnollista kokonaiskuvaa. Tämä puolestaan vaikutti suoraan myös veistäjien työtilanteeseen ja taloudelliseen asemaan. Liiton ensimmäisiin sääntöihin kirjattiinkin pääasiallisena tehtävänä levittää tietämystä ja lisätä ymmärrystä kuvanveistosta. Tähän pyrittiin järjestämällä näyttelyitä, pitämällä kuvanveistotaiteeseen liittyviä esitelmiä, sekä järjestämällä kilpailuja, joiden avulla saataisiin veistoksia julkisille paikoille. Tärkeänä tehtävänä nähtiin myös tuottaa Suomeen ulkomaisten kuvanveistäjien näyttelyitä.
Pro Sculptura -mitali
Suomen kuvanveistäjäliiton Pro Sculptura -kunniamitalia on myönnetty vuodesta 1960 lähtien erityisistä ansioista suomalaisen kuvanveistotaiteen edistämisessä. Kuvanveistäjien Heikki Varjan ja Kauko Räsäsen muotoilemassa mitalissa on kuvattuna vanhin Suomesta löydetty veistos, Huittisten hirvenpää, neoliittisen kauden suomalaisen tyypin vasarakirves, sekä taltta.
Francis Lederer
Lederer syntyi juutalaiseen perheeseen Prahan lähellä silloiseen Itävalta-Unkariin. Hän kasvoi kaksikielisenä ja käytti myös nimestään saksalaistettua muotoa, Franz Ledereriä.
Otto Mäkilä
Ura
Mäkilä aloitti taideopintonsa 16-vuotiaana Turun piirustuskoulussa ja opiskeli siellä vuosina 1920–1924 Ragnar Ungernin johdolla. Hän jatkoi opintojaan Pariisin Académie de la Grande Chaumièressä ja Académie Colarossissa vuosina 1930–1931. Oleskelu ulkomailla innoitti Mäkilän syventymään sisäiseen maailmaan ja sen ilmentämiseen. Myös runous oli Mäkilälle tärkeä inspiraation lähde. Hän toimi vuosina 1950–1955 Turun piirustuskoulun opettajana ja rehtorina.
Mäkilä toimi myös taidekriitikkona sekä Turun Taideyhdistyksen piirustuskoulun opettajana ja johtajana vuosina 1950–1955. Mäkilällä oli ulkomailla näyttelyitä muun muassa Tukholmassa, Oslossa, Kööpenhaminassa, Pariisissa ja Firenzessä.
Kilon turverata
Nykytilanne
Muistomerkkinä vanhasta kapearaiteisesta radasta Mankkaan kaupunginosassa kulkee radan eteläosan alueella pohjois-eteläsuunnassa nykyisin Turveradantie ja Kilon rautatieaseman edustalla valtion radan vieressä katu nimeltä Vanharaide.
Uloste
Ulosteet ja luonto
Ulosteessa on suoliston pinnasta irronneita soluja, joiden sisältämän DNA:n perusteella voidaan selvittää ulosteen tehnyt yksilö. Tätä tietoa voidaan käyttää hyväksi rikosten tutkinnassa.
Taru Mäkelä
Mäkelä opiskeli Taideteollisen korkeakoulun elokuvataiteen laitoksella ja valmistui taiteen maisteriksi vuonna 1989. Hän on myös humanististen tieteiden kandidaatti Helsingin yliopistosta. Mäkelä aloitti uransa ohjaajana 1980-luvulla Yleisradiossa, jossa hän kirjoitti ja ohjasi Hymyhuulet-viihdesarjaa.
Gene Vincent
Vincentin vuonna 1955 ajaman moottoripyöräkolarin seurauksena hänen vasen jalkansa oli vioittunut lähes amputointikuntoon, ja hänen tavaramerkikseen muodostuikin 1960-luvulla mustan, nahkaisen esiintymisasun ohella voimakas ontuminen (havaittavissa kaikilla kuvatallenteilla joita on tuolta ajalta). Hän käytti (ainakin vuoden -64 Helsingin konsertissaan) toisessa jalassaan kengän alle ulottuvaa metallitukea, joka yhdessä nahkaisen asun kanssa lisäsi Vincentin karskiin olemukseen tietynlaista traagisuutta.
Holigost
Löytynyt alus on pohjassa noin 50 metrin päässä Henrikin lippulaivasta Grace Dieu -aluksesta, jonka jäännökset löytyivät 1930-luvulla. Alus on löytynyt vanhasta ilmakuvasta, mutta rahoituksen puutteen vuoksi sitä ruvetaan vasta nyt tutkimaan. Aluksen nimen varmistamiseksi siitä otetaan näytteitä, ja sitä tutkitaan muutenkin.
Immuunivaste
Autoimmuniteetiksi sanotaan immuunivastetta, joka ilmenee elimistöä itseään ja sen rakenteita vastaan.
Alcahest
Päähenkilöt
Alen on pelin sankari. Hänet on valittu Alcahestin kukistajaksi ja hänen tehtävänään on maailman pelastaminen. Tuhotakseen tuon demonijumalan lopullisesti hänen täytyy ensin löytää maailman neljä Vartijaa, jollaisen löydyttyään Alen oppii aina uuden hyökkäyksen ja saa kyvyn kutsua heidät taisteluihin. Alen on pelin ainoa hahmo, joka voi varustaa itsensä eri haarniskatyypeillä.
Tsepto
Tsepto (tunnus z) on SI-järjestelmän kerrannaisyksikön etuliite, joka tarkoittaa tuhannestriljoonasosaa (10-21). Esimerkiksi tseptometri (zm) on tuhannestriljoonasosa metriä.
Shenay Perry
Shenay Perry (s. 6. heinäkuuta 1984 Washington, DC) on yhdysvaltalainen tennispelaaja. Parhaimmillaan hän on sijoittunut WTA-maailmanlistalla sijalle 40 elokuussa 2006.
Catherine Bell
Nuoruus
Bell opiskeli paikallisessa katolisessa koulussa ja hakeutui sitten Kalifornian yliopistoon Los Angelesissa opiskelemaan lääketiedettä. Noin vuoden jälkeen hän jätti opintonsa ja ryhtyi malliksi. Käytyään mallina neljän kuukauden työrupeamalla Japanissa hän palasi Los Angelesiin ja alkoi opiskella näyttelemistä.
Yksityiselämä
Catherine Bell on tehnyt hyväntekeväisyyttä mm. osallistumalla psykiatrian uhreja auttavan ihmisoikeusjärjestön Kuolemanteollisuus: Psykiatria -museon avajaisjuhlallisuuksien mainostamiseen.
Poe Dameron
The Rise of Skywalker
Kijimillä paljastuu, että Zorii oli Poen entinen rakastettu ja Poe oli kuulunut nuorena Kijimin maustesalakuljettajiin ennen liittymistään Uuden tasavallan laivastoon ja sieltä Vastarintaan. Zorii oli vieläkin vihainen Poelle tämän lähdöstä ja suostuu auttamaan vasta, kun Rey voittaa hänet. Samaan aikaan, kun Babu Frik uudelleenohjelmoi C-3PO:n, Zorii paljasti aikovansa lähteä Kijimiltä ja aloittaa uuden elämän, mutta Poe tunsi, ettei voinut jättää Vastarintaa ja kieltäytyi pyynnöstä lähteä hänen mukaansa. Zorii antoi hänelle kuitenkin Ensimmäisen ritarikunnan kapteenin merkin, joka antaisi kulkuluvan minne tahansa ritarikunnan valtaamalle alueelle, jonka avulla Poe ja Finn vapauttivat Chewbaccan saatuaan tietää tämän olevan yhä elossa. Pelastusoperaation aikana he saavat tietää kenraali Huxin olevan vakooja, koska tämä halusi nähdä Kylo Renin häviävän.
Vähimmäispalkka
thumb|350px|Vähimmäispalkan vaikutukset kun oletetaan [[täydellinen kilpailu|täydellisen kilpailun oletukset. Käytännössä on kuitenkin useita syitä, miksi työmarkkinat ovat varsin epätäydellisesti kilpaillut.]]
Vähimmäispalkan pääasiallinen tarkoitus on nostaa matalapalkkaisten kansalaisten työstä saamaa korvausta. Vähimmäispalkan avulla pyritään torjumaan köyhyyttä ja sen avulla pyritään auttamaan kokonaisia perheitä.
Vähimmäispalkka Suomessa
Vähimmäispalkkojen noudattamista valvovat Suomessa työsuojelupiirit.
Vähimmäispalkkojen kritiikkiä
Vähimmäispalkan on sanottu olevan klassinen esimerkki huonosta ajatuksesta, johon hyvä tarkoitus johtaa. Suurin osa yhdysvaltalaisista taloustieteilijöistä katsoo minimipalkkojen aiheuttavan työttömyyttä.
Alkuunpääsy työuralla
Osmo Soininvaaran mukaan minimipalkat aiheuttavat työttömyyttä, ja siksi köyhiä olisi parempi auttaa matalapalkkatuilla. Hän on myös kirjoittanut, että minimipalkat ovat kuin katkoisi työelämän tikapuista pois ne alimmat puolat, joita huono-osaisimmat tarvitsevat päästäkseen alkuun.
Vähimmäispalkan korottaminen ja automaatio
Vähimmäispalkan nostoa seuraava korvaaminen automaatiolla koskee erityisesti vanhoja, naisia ja mustia. Teknologian korvaama henkilö saattaa olla työllistämiskelvoton tai löytää entistä huonomman työpaikan.
Vähimmäispalkkojen kannattajien väitteitä
Minimipalkka:
Roman Weidenfeller
Seurajoukkueura
Weidenfeller siirtyi vuonna 1998 Kaiserslauternin juniorijoukkueeseen, jossa hän pelasi kahden kauden ajan. Vuonna 2000 hän teki ensiesiintymisensä seuran edustusjoukkueessa. Hänen vastuunsa jäi lopulta kuitenkin hyvin vähäiseksi edustusjoukkueessa, pelaten vain kuudessa sarjaottelussa kahden kauden aikana.
Kesällä 2002 hän siirtyi ilmaisella siirrolla Borussia Dortmundiin. Hän pelasi ensimmäisen ottelunsa joukkueessa 17. joulukuuta 2003 vanhaa seuraansa Kaiserslauternia vastaan.
Amsterdamsaarenalbatrossi
Elinympäristö
Eteläiset valtameret ja Antarktis. Pesimäsaari on tuliperäinen.
Lisääntyminen
Pesintä tapahtuu joka toinen vuosi. Pesä on avoimella nevalla 500–600 m rannasta. Koko yhdyskunta pesii yhtenä ryhmänä. Naaras munii yhden munan, jota molemmat puolisot hautovat noin viikon pituisin jaksoin 80 päivää. Kuukauden ikäisenä poikanen selviää jo ilman emojen lämmitystä ja oppii lentämään noin 230 päivän ikäisenä. Nuori lintu vaeltelee merillä viitisen vuotta ja palaa sitten pesimäyhdyskuntaansa, mutta on lisääntymiskykyinen vasta noin 10-vuotiaana.
FIDE Grand Prix 2008–2010
Isäntäkaupungit
Alun perin osakilpailut piti pelata 2008-2009 viidessä eri maassa ja kuudessa eri kaupungissa. Qatarin Dohan, Sveitsin Montreux'n ja Tšekin Karlovy Varyn vetäydyttyä turnauksien pelipaikoiksi lopulta muodostuivat:
Turnausten kulku
Jokainen turnaus koostui neljästätoista pelaajasta, jotka pelasivat jokaista vastaan kerran. Yksi turnaus kesti aina 17 päivää, joten pelaajat pelasivat 13 päivänä ja 4 oli välipäiviä.
Kokonaiskilpailu
GP-sarjan lopputulokset
Naltšik
Aronian voitti selvästi myös Venäjän Naltšikissa 14. huhtikuuta – 30. huhtikuuta 2009 pelatun neljännen osakilpailun
Jermuk
8. elokuuta – 24. elokuuta 2009 Jermukin turnauksessa voitti Vasyl Ivantšuk. Armenian Levon Aronian jakoi toista sijaa ja varmisti GP-sarjan voiton jo ennen viimeistä osakilpailua.
Solar Sound Festival
24.–25.7.2020: (tapahtuma peruuntui)
Esiintyjät
Esiintyjiä vuoden 2016 tapahtumassa: Tungevaag & Raaban (Norja / Ruotsi), ItaloBrothers (Saksa),  Elastinen, JVG, Antti Tuisku, Stig, Kuningas Pähkinä & Setä Tamu, Teflon Brothers, Brädi, Rony Rex, Uniikki, HeavyWeight, Kasmir, Tuomas Kauhanen, Karri Koira & Ruudolf, Spekti, Aste, Mikael Gabriel, Nikke Ankara, Evelina, Jari Sillanpää, Jukka Poika, Aito Mäkki & Adi L Hasla, Roope Salminen & Koirat, Petri Nygård, Juno
Esiintyjiä vuoden 2020 tapahtumassa: Tapahtuma peruuntui.
Kaliumjodidi
Kaliumjodidi (KI) on kaliumin ja jodin yhdiste, väritön suola, joka koostuu positiivisista kaliumioneista, K+ ja negatiivisista jodidi-ioneista (I-). Se on kaupallisesti tärkein jodiyhdiste ja vuonna 1985 sitä tuotettiin 37 000 tonnia. Se on vähemmän hygroskooppista kuin natriumjodidi, minkä vuoksi sitä on helpompi käsitellä. Ajan myötä kaliumjodidinäytteet muuttuvat keltaisiksi, koska osa jodidi-ioneista hapettuu vapaaksi jodiksi.
Kemialliset ominaisuudet
Muiden jodidisuolojen tavoin kaliumjodidikin reagoi jodin kanssa muodostaen trijodidia eli I3--ioneja: Toisin kuin vapaa jodi, I2, trijodidisuolat liukenevat hyvin veteen. Tämän reaktion avulla jodia voidaan käyttää titraukseen. Kaliumtrijodidin liuosta, Lugolin liuosta, käytetään myös desinfiointiaineena sekä kullan etsaukseen.
Matt Duchene
Ura
Kaudella 2010–2011 Duchene oli tehoilla 27+40=67 Avalanchen paras pistemies. Kaudella Avalanche myi Duchenen Ottawa Senatorsiin. Seuraavalla kaudella Senators myi Duchenen eteenpäin Columbus Blue Jacketsiin.
Hugh O’Neill
Kapina
Vuonna 1594 väkivaltaisuudet puhkesivat jälleen Ulsterissa, jolloin O’Donnell ryhtyi karkottamaan englantilaisia. O’Neill liittyi hänen tuekseen, ja yhdessä he löivät englantilaiset Ulsterissa ja Connaughtissa. Tämän vuonna 1595 saavutetun varhaisen voiton jälkeen seuraavat kolme vuotta kuluivat tuloksettomien rauhanneuvottelujen merkeissä. O’Neill ja O’Donnell ottivat 1596 yhteyttä Espanjan kuningas Filip II:een saadakseen tältä tukea Englantia vastaan. O’Neill käynnisti sotatoimet uudestaan vuonna 1598 ja löi englantilaiset 14. elokuuta Yellow Fordin taistelussa, minkä seurauksena kapinointi levisi kaikkialle Irlantiin. Elisabet lähetti 1599 Essexin jaarli Robert Devereuxin kukistamaan O’Neillia, mutta tämä palasi pikaisesti takaisin Englantiin keskusteltuaan henkilökohtaisesti kapinajohtajan kanssa. Seuraavana vuonna Elisabet nimitti hänen tilalleen Mountjoyn paroni Charles Blountin, joka osoittautui pätevämmäksi.
Andrew Murray (jääkiekkoilija)
Seuraura
Elokuussa 2005 Murray teki tulokassopimuksen Columbus Blue Jacketsin kanssa. Hän pelasi seuran organisaatiossa kaksi ensimmäistä kauttaan kokonaan farmijoukkue Syracuse Crunchissa, AHL:ssä. Kaudella 2007–2008 Murray nousi Blue Jacketsin NHL-miehistöön, jossa hän pelasi 39 runkosarjaottelua tehopistein 6+4=10. Murray teki NHL-debyyttinsä 27. joulukuuta 2007 vieraissa Nashville Predatorsia vastaan. NHL-uransa avausmaalin hän teki 2. tammikuuta 2008 Anaheim Ducksin Jean-Sébastien Giguèren taakse. Maaliskuussa 2008 Murray teki kolmivuotisen ja yksisuuntaisen tulokassopimuksen Blue Jacketsin kanssa.
Roihuvuori
1900-luvun alku
thumb|left|300px|[[Strömsin kartanon päärakennus nykyisessä asussaan. Rakennuksessa toimii nykyisin Helsingin kuvataidekoulu.]] Ensimmäisen maailmansodan aikana alueelle rakennettiin linnoituslaitteita osaksi Helsingin maalinnoitusta. Rakennelmat tehtiin ensimmäisessä linnoitusvaiheessa vuonna 1914 maalinnoituksen sisimmälle puolustuslinjalle. Rakennelmat tehtiin pääsääntöisesti hiekkavalleiksi, ja näihin tehtiin paikoitellen kuoppia konekivääreitä varten. Linnoituslaitteet sisimmällä linnoitusvyöhykkeellä eivät ole säilyneet yhtä hyvin kuin ulompien vyöhykkeiden betonivarustukset. Linnoitusrakenteista Roihuvuoren alueella on kuitenkin jäljellä ainakin Jättiläisenpolkuna tunnettu, mukulakivin päällystetty tykkitie sekä heikosti näkyvät ampumahautojen jäänteet Itä-Helsingin musiikkiopiston ja Strömsin kartanon läheisyydessä sekä Prinsessantien talojen takana.
Jatkosodan loppupuolella nykyisten Prinsessantien asuinrakennusten paikalla toimi koodinimellä ”Kasa” nimetty 107. raskas ilmatorjuntapatteri. Reservin kapteeni Viljo Parvion johtamaan patteriin kuului neljä Tšekkoslovakiassa valmistettua Škodan 75 millimetrin 75 It.K/37 ilmatorjuntatykkiä ja yksi ilmatorjuntakonekivääri. Kasa-patteri ampui sulkutulta koillisen ja idän suuntaan Helsingin suurpommitusten aikana 6.–7., 16.–17. ja 26.–27. helmikuuta 1944 yhteensä 196 sulkua, jotka sisälsivät kaikkiaan 2 238 kranaattia.
Nykypäivä
Roihuvuoressa sijaitsee Roihuvuoren tukiasunto, joka on tarkoitettu päihdekuntoutujille.
Alueen kadunnimet
thumb|250px|left|Tuhkimontie Ala-Roihuvuoressa keväällä 2007.
The Bible, Protestantism and the Rise of Natural Science
Keskiaikaa hallinnut allegorinen Raamatun lukutapa liittyi Harrisonin (2001: luku 1) mukaan yhteen luonnon symbolisen lukemisen ja järjestämisen kanssa. Platoninen lähestymistapa teki mahdolliseksi tulkita luonnon maailmaa sellaisen merkitysopin pohjalta, jossa jokaista näkyvää piirrettä luomakunnassa vastasi jokin näkymättömässä maailmassa. Tätä lähestymistapaa edusti esimerkiksi kirkkoisä Origenes: ”Jokainen näkyvä olio on suhteutettava niihin, jotka ovat näkymättömiä – – kaikella näkyvällä on jokin näkymätön hahmo ja malli.”
Roihuvuori
Ala- ja Ylä-Roihuvuori
Vanhemmat asukkaat puhuvat alueella Ala- ja Ylä-Roihuvuoresta, joka ei ole virallinen jako. Alueiden raja on kulkenut Vuorenpeikontietä ja Strömsinlahdenpolkua pitkin. Rajan kirkon puoleinen alue on Ylä-Roihuvuorta.
Roihuvuorelaisten äänestäminen
Yleisesti voidaan sanoa roihuvuorelaisen olevan enemmän vasemmalla kuin helsinkiläiset keskimäärin. Kansallinen kokoomus ja Ruotsalainen kansanpuolue saavat selkeästi vähemmän ääniä kuin kaupungissa keskimäärin.
Uniper
Liiketoiminta-alueet
Uniperilla oli 25 prosentin osuus venäläisestä Južno-Russkojen kaasukentästä Jamalin Nenetsiassa, mutta yhtiö myi sen itävaltalaiselle OMV:lle keväällä 2017 velkataakkaansa vähentääkseen. Yhtiö kirjasi edellisvuoden tapaan vuodelta 2016 roiman kertaluontoisen tappion luopuessaan joistain vanhoista fossiilista polttoaineita käyttäneistä voimalayksiköistään.
San Francisco 49ers
Kotikenttä
Ninersin kotikenttä on vuodesta 2014 alkaen ollut Levi's Stadium Santa Clarassa San Josen pohjoispuolella, noin 50 kilometriä kaakkoon San Franciscosta. Santa Clarassa sijaitsee myös 49ersin harjoituskeskus.
Tore Wretman
Wretman kirjoitti myös monia gastronomian alan tietokirjoja. Hän oli yhtenä tekijänä mukana vuonna 1962 suomeksi julkaistussa teoksessa Keittotaidon kultainen kirja (alkuteos Bonniers kokbok).
Heittoliike
Pystysuora heittoliike
ja nopeudeksi
Vino heittoliike
lakikorkeus:
Usein käyttökelpoinen on myös putoamiskiihtyvyydestä riippumaton lentoradan muotoa kuvaava kaava
Käyttökate
Ohjearvot
Käyttökateprosentin tavoitearvo riippuu toimialasta. Ohjeellisia arvoja ovat: Ohjearvoihin kannattaa suhtautua varauksella. Tavoite riippuu toimialan ja liiketoiminnan luonteesta ja ansaintalogiikasta: tarvittavan pääoman määrästä, pääoman kiertonopeudesta ja siitä, kuinka paljon liiketoimintaan liittyy jalostusarvon luontia.
Tero Määttä
Määttä pelasi yhdeksän kautta jääkiekon SM-liigassa Espoon Bluesissa ja Porin Ässissä. Lisäksi hän pelasi Ruotsin Elitserienissä kaksi kautta Morassa. Määttä varattiin NHL:n San Jose Sharksiin vuonna 2000.
Katarina Naumanen
Katarina Naumanen (s. 24. heinäkuuta 1995 Nurmes ) on suomalainen jalkapalloilija. Hän edustaa Kansallisessa Liigassa kaudella 2022 Helsingin Jalkapalloklubia, jossa hän pelasi aiemminkin kausina 2016–2018. Hän on edustanut liigatasolla myös Kuopion MimmiFutista kaudella 2011, kuopiolaista Pallokissoja kausina 2012–2015, norjalaista Stabækia ja Kuopion Palloseuraa kaudella 2019 sekä espoolaisseura FC Honkaa kausina 2020–2021. Pelipaikaltaan hän on puolustaja. Hän voitti Suomen Cupin vuonna 2017.
Louise Bourgeois
Bourgeoisin piirustukset ja veistokset ovat orgaanisia ja niillä on vahva psykologinen sekä seksuaalinen lataus. Nuoren polven ja naistaiteilijoiden esikuvaksi noussut taiteilija teki läpimurtonsa vasta 1980-luvun alussa, jolloin MoMA järjesti hänen retrospektiivinsa.
Vuonna 1951 Arfred Barr osti Bourgeois’lta teoksen Museum of Modern Artiin. Hänet valittiin Yhdysvaltain taide- ja kirjallisuusakatemiaan vuonna 1983. Hän oli vuonna 1993 edustettuna Venetsian biennaalissa. Hänelle myönnettiin vuonna 1997 National Medal of Arts ja vuonna 2002 Wolfin palkinto. Hänen töitään on ollut esillä myös Suomessa.
Guillaume Apollinaire
Elämä
Apollinaire kuoli espanjantautiin 9. marraskuuta 1918.
Ikänäkö
Ikänäköä korjaavia linssileikkauksia on tehty 2000-luvulta lähtien. Ikänäköleikkauksen kanssa samankaltaisella tekniikalla tehtävä kaihileikkaus on yleisin kirurginen toimenpide Suomessa, ja niitä tehdään koko maailmassa noin 14 miljoonaa vuodessa. Ensimmäinen kaihileikkaus tehtiin Suomessa vuonna 1950, ja tekomykiötekniikkaan perustuvat harmaakaihileikkaukset yleistyvät 1980-luvulla.
RLE-linssileikkaus
RLE-linssileikkaus (RLE = Refractive Lens Exchange) on ikänäön korjamiseen käytettävä leikkausmenetelmä, jossa silmän mykiö korvataan keinotekoisella linssillä. Leikkausmenetelmä on samanlainen kuin harmaakaihileikkauksessa, mutta 0-linssin sijaan silmään asennetaan taittovirheen mukainen linssi yksilöllisillä vahvuuksilla. Toisin kun laser-leikkauksissa, linssinvaihtoleikkauksen jälkeen hoitotulos on pysyvä, eikä myöskään harmaakaihi pääse kehittymään.
Makkaratalo
Makkaratalon uudistus
Keväällä 2005 Sponda osti Makkarataloon liittyvän Kaivokatu 8:n vähemmistöosuudet (19,3 %) ja omistaa Makkaratalon kokonaan (n. 32 000 m²). Myyjinä olivat Polar Kiinteistöt Oyj, Tasavalta Myymälät Oy ja Osuusmeijerien Eläkekassa.
Vuonna 2006 aloitettiin Makkaratalon laajennus- ja uudistustyöt, joiden suunniteltiin valmistuvan vuonna 2012. Kävelykaduksi muuttuvan Keskuskadun autoliikenne siirrettiin maan alle rakennettaviin tunneleihin ja purettavien ajoramppien tilalle tuli lasinen julkisivu. Kauppakeskuksen sisälle rakennettiin kaikki kerrokset läpäisevä suuri aukko, valopiha, jonka kautta valo pääsee lasikatolta kellarikerroksiin asti. Uudessa kauppakeskuksessa on tilat noin sadalle liikkeelle.
Kritiikki
pienoiskuva|[[Skohan talo purettiin Makkaratalon tieltä 1965.]] Osa aikalaisista piti Makkaratalon autoliikennettä korostavaa luonnetta vanhan eurooppalaisen kaupungin keskustaan sopimattomana, ja rakennuksen sopimattomuus rautatieaseman ympäristön rakennuskantaan herätti voimakkaita mielipiteitä. Rakennus onkin voittanut lukuisia kilpailuja kaupungin rumimmasta rakennuksesta. Nykyisin Makkaratalo on nostettu symboloimaan vanhan kaupunkimiljöön hävitysaaltoa 1960–1970-luvuilla. Sen edustamaa tyylisuuntaa on sanottu betonibrutalismiksi. Julkisuudessa on esitetty myös puheenvuoroja, joissa rakennusta on pidetty rumana ja sanottu, että se voidaan vaikka purkaa. Museoviraston entinen pääjohtaja Henrik Lilius on sitä mieltä, että koko Makkaratalo on mittakaavavirhe.
Oulun lapsisurmat
Oulun lapsisurmat on tapaus, jossa Oulun poliisi löysi 3. kesäkuuta 2014 kerrostalon kellarista viiden lapsen ruumiit. Vauvojen äiti Kaisa Emilia Vornanen-Karaduman oli salannut raskaudet ja hylännyt vauvat kotona tapahtuneiden synnytysten jälkeen. Rovaniemen hovioikeus tuomitsi Vornanen-Karadumanin tuomion 13 vuoden vankeudeksi viidestä taposta, mutta ei hautarauhan rikkomisesta. Jutun syyttäjänä toimineen kihlakunnansyyttäjän Sari Kemppaisen mukaan vastaavanlaisia tapauksia ei ole Suomen rikoshistoriassa.
Aulis Kairento
Suomeen saatiin silloisen seiväsvalmentaja Valto Oleniuksen ansiosta vuonna 1961 ensimmäiset lasikuituseipäät ja seuraavana vuonna useampia ns. viiden metrin seipäitä. Suomalaiset hyppääjät saavuttivat tällöin kansainvälisen tason seiväshypyssä Pentti Nikulan johdolla. Aulis Kairento oli mukana tässä kehityksessä, vaikka ei vielä aivan heti kansallisessa kärjessä. Aulis Kairento voitti Suomen mestaruutensa vuoden 1965 Kalevan kisoissa. Samana vuonna menestystä tuli myös Pohjoismaiden mestaruuden ja Eurooppa cupin semifinaalivoiton muodossa. Hänet valittiin kyseisenä vuonna 1965 myös kotiseutunsa Lapin parhaaksi urheilijaksi. Seuraavana vuonna eli 1966 hän hyppäsi Suomen ennätyksen tasan 5 metriä. Oman ennätyksensä 502 cm hän hyppäsi v. 1967. Maaotteluedustuksia Kairennolla kertyi kaikkiaan 14, joissa hän saavutti viisi voittoa.
Oulun lapsisurmat
Löytö kellarista
Vauvojen 35-vuotias äiti, Kaisa Emilia Vornanen-Karaduman (s. 1979 ) pidätettiin ja vangittiin epäiltynä viidestä taposta ja viidestä hautarauhan rikkomisesta. Esitutkinnan aikana rikosnimikkeet kovenivat viideksi murhaksi. Kuulusteluissa nainen kertoi synnyttäneensä lapset tai sikiöt kotonaan kuolleina ja säilyttäneensä ruumiit. Hän ei pystynyt kertomaan motiivia teoilleen ja kiisti surmanneensa tahallaan.
Aulis Kairento
Nuoruusvuosinaan Kairento pelasi sarjatasolla myös koripalloa ja jääpalloa. Hänen monipuolisuudestaan urheilijana kertoo se, että hän oli mukana siinä Kemin lyseon pesäpallojoukkueessa, joka voitti 1961 oppikoulu-cupin Suomen mestaruuden.
Oulun lapsisurmat
Löytö kellarista
Tutkinnoissa kuultiin todistajina 28 henkilöä, joiden joukossa oli omaisia, työkavereita ja tuttavia. Vornanen-Karaduman oli kätkenyt raskaudet ulkopuolisilta väljillä vaatteilla. Hänen omaisensa tiesivät yhdestä raskaudesta, jonka nainen oli väittänyt päättyneen keskenmenoon. Eräs Vornanen-Karadumanin entinen esimies oli eräässä vaiheessa epäillyt tämän olevan raskaana, mutta nainen oli selittänyt esimiehelle vatsan pyöristymisen johtuneen edellisenä yönä syödystä rasvaisesta pizzasta. Vornanen-Karadumanin isä kuvasi poliisikuulusteluissa tytärtään patologiseksi valehtelijaksi.
Oikeudenkäynti ja tuomio
Rovaniemen hovioikeus muutti kesäkuussa 2016 Vornanen-Karadumanin tuomion 13 vuoden vankeudeksi viidestä taposta. Hovioikeuden mielestä teot oli tehty erityisen julmalla tavalla, mutta ei kuitenkaan erityisen raa’alla ja julmalla tavalla saati vakaasti harkiten. Hovioikeus katsoi myös, että yksikään teoista ei ollut kokonaisuutena arvostellen törkeä. Oikeus hylkäsi myös käräjäoikeuden Vornanen-Karadumanin syyksi lukemat viisi hautarauhan rikkomista, koska sen mukaan Vornanen-Karadumanin tarkoituksena ei ollut käsitellä ruumiita pahennusta herättävällä tavalla, vaan hän pyrki ruumiiden kätkemisillä ainoastaan salaamaan rikoksensa. Oikeuden mukaan Vornanen-Karaduman olisi lähtökohtaisesti tuomittu 15 vuodeksi vankeuteen, mutta hovioikeus katsoi mielenterveyden häiriöiden vaikuttaneen naisen käytökseen, vaikka naisen syyntakeisuus ei ollutkaan alentunut.